HU
2023.5.3.
Az Európai Unió Hivatalos Lapja
C 156/37
4.2.2.
Tulajdonságok A sajtnak szárított, barnássárgától barnáig terjedő színű, szemcsés kérge van, az állaga pedig szilárd vagy lágy.
Elefántcsontszínű.
A szeletelt sajtban egyenletesen, de csak elszórtan találhatók nagyjából borsószem nagyságú, matt vagy fényes kerek lyukak.
A lyukak általában kerekek és borsószem nagyságúak.
Íze enyhe, és az érés során csípőssé válik.
A leírt jellemzők az érettségi foktól függően többé-kevésbé hangsúlyosak lehetnek, anélkül, hogy befolyásolnák vagy módosítanák a „Vorarlberger Alpkäse” általános tulajdonságait.
A „Vorarlberger Alpkäse” különböző nagyságú darabokban forgalmazható.
Indokolás A „zsírtartalom a szárazanyagban: több mint 45 %” szavakat helyettesítés nélkül törölték, mivel a meglévő jogi követelmények fényében szükségtelenek.
A termékleírásban részben már szereplő, részben pedig most beillesztett szövegek pontosítások, amelyek a termékleírás teljessége érdekében a szöveg pontosítását és javítását szolgálják, és ezáltal a termékminőség biztosítása céljából pontosabb és megbízhatóbb termékparaméterek állnak az ellenőrző szerv rendelkezésére.
A minimális érlelési időt is pontosabban meghatározták, ezáltal egyértelműbbé tették.
A piaci és értékesítési helyzet, valamint a hosszabb ideig érlelt sajtok irányába mutató tendencia miatt a penész vastagsága és az egyes sajtkorongok tömege tekintetében nagyobb tűréshatárra van szükség.
A tömeget ezért maximum 40 kg-ra növelték.
Ez a változtatás nem befolyásolja hátrányosan a „Vorarlberger Alpkäse” minőségét.
2.
A származás igazolása
Az eredeti termékleírás 5. pontjának d) alpontjában (A származás igazolása) szereplő, a termék történetére vonatkozó korábbi észrevételek, amelyeket a szóban forgó eredetmegjelölés elismerésekor ebben a szakaszban kellett bemutatni, most átkerültek a 4.6. pontba (Kapcsolat a földrajzi területtel).
Helyettük a módosított termékleírás 4.4. pontjába (A származás igazolása) a nyomonkövethetőség biztosítására vonatkozó ágazatspecifikus rendelkezéseket illesztettek be: „A kérelmező szövetség nyilvántartást vezet a termelőkről, amelyben minden olyan Sennalpe (alpesi gazdaság) szerepel – névvel és elérhetőséggel együtt –, ahol a földrajzi területen belül »Vorarlberger Alpkäse« készül.
A Sennalpe-nek külön kérelmet kell benyújtania a kérelmező szövetséghez annak érdekében, hogy felvegyék a nyilvántartásba.
A felhasznált tejnek az egyik engedélyezett alpesi sajtkészítő gazdaságból egy másikba történő továbbszállítása a meghatározott területen belül megengedett.
A nyomonkövethetőség biztosítása érdekében a szállított tej mennyiségét szállítólevéllel kell dokumentálni.
A »Vorarlberger Alpkäse« ellátási láncokon kívüli nyomonkövethetőségének biztosítása érdekében a kérelmező szövetség kérésre kazeinjelet ad ki.
Ez egy sorozatszámot foglal magában.
Az alkalmazandó kazeinjel a következő szöveget tartalmazza: »G.U.-VBG ALPKAESE XXXXXX« A sajt préselése előtt a Sennalpe-nak minden egyes előállított sajtkorongra sorozatszámot tartalmazó kazeinjelet kell elhelyeznie, és a sorozatszámot fel kell tüntetnie a napi gyártási jelentésben.
A napi gyártási jelentés dokumentálja a gyártás időpontját, a feldolgozott tej mennyiségét, a hevítési hőmérsékletet és az adott napon előállított sajtok számát is.
Az érlelési idő betartását a gyártási nyilvántartás/tételek alapján lehet nyomon követni.
A sajtot a meghatározott területen belül alacsonyabb tengerszint feletti magasságon található regionális érlelőpincékben is lehet érlelni és tárolni.
A »Vorarlberger Alpkäse« értékesítése során a Sennalpének nyilvántartást kell vezetnie, amely lehetővé teszi a nyomonkövethetőséget (pl. szállítólevelek/tételek).”